Аԥсны иҟоу Россатрудничество ауснагӡатә хацнаркит урыстәылатәи аҵараиурҭақәа ирҭало Аԥснытәи ашколхәыҷқәа рыбжьара алхрақәа рымҩаԥгаразы.
Акурортқәеи атуризми рзы аминистр ихаҭыԥуаҩ Асҭамыр Ахба аӡынтәи асезон аихшьаалақәа аиҭеит.
Апоетесса Лиолиа Тәанԥҳа диит 1952 шықәса рзы Аҟәа араион Ешыра ақыҭан. Лыԥсы ҭаны дыҟазҭгьы Лиолиа ажьырныҳәа 19 рзы илхыҵуазаарын 65 шықәса.
Ареспубликатә аимҳәачымазараз ахәышәтәырҭа диспансер адиректор Џьумбер Гоԥиа Sputnik иазеиҭеиҳәеит ахәышәтәырҭа аартра иацу апроблемақәа ртәы.
Аҧсны Жәлар Реизара-Апарламент аилатәараҿы "Аҧсны аҳәынҭқарратә ҳәаа ахьчара иадҳәалоу азакәанҧҵаратә шәҟәынҵақәак аиҭакрақәа ралагаларазы" азакәан апроект рыдыркылеит. Уи инақәыршәаны аҳәаа аилагаразы ахараԥса иартәоит иреиҵоу аџьахәқәа 100-120 рхышәа-ҵышәа.
Ареспублика Никарагуа Ахада Даниель Ортега иинаугурациа иазку ауснагӡатәқәа рылахәразы ажьырныҳәа мза алагамҭазы Аԥсны Адәныҟатәи аусқәа рминистрра аделегациа Никарагуаҟа ицаны иҟоуп. Аделегациа иалахәуп Адәныҟатәи аусқәа рминистр Даур Ақаҩба, ихаҭыԥуаҩ Олег Аршба, аусбарҭа ахаҭарнакцәа Мадина Зыхәԥҳа, Ҭенгиз Ҭарба, Сариа Џьопуаԥҳа.
"Вологодские авиалиний" адиректор Михаил Зуев радио Sputnik Аԥсны иазеиҭеиҳәеит анаплакы Аԥсныҟа аԥырра гәҭакны ишамоу атәы.
Зураб Ачба Аԥсны Апрокурор хадас дҟаҵан ахаша, ажьырныҳәа 18 рзы.
Урыстәыла Аҳәынҭқарратә Дума адепутатцәа абҵара 11 2016 рзы ахԥатәи аԥхьарала ирыдыркылеит атәанчаҩцәа хә-нызқьмааҭ зыртәо иаку атәанчахәцҵа рырҭаразы азакәан.
Афон Ҿыц ақалақь Ахада Феликс Дауҭиа далацәажәеит ақалақь аканализациатә система аҭагылазаашьа.
Ареспубликатә хәышәтәырҭа атерапиа аҟәша аиҳабы Анжела Арчелиа ҳкорреспондент изеиҭалҳәеит Аӡаахра аухазы аӡы аҭалара зԥырхагоу ртәы.
Ауаҩы абџьар ихы иаирхәарц анбаилшои,мамзаргьы абџьар ахы аныҭҟьа еиӷахаз еизааибагашьас ирымоузеи. Абарҭи егьырҭ ҳазҵаарақәаки рҭак ҳаиҭеит Очамчыра араион абыргцәа рхеилак аиҳабы Аполлон Нестор –иԥа Думаа.
Ажьырныҳәа 19 ауха Аԥсны анцәа дхазҵо ауаа рхы аладырхәит аӡы аԥшьара иазкыз Анцәа иашьапкра
Аԥсны Аҭагылазаашьа ҷыдақәа русзуҩ, апроект "Ишьхатәылоу Аԥсны" алахәыла Фат Смыр ахирургиатә операциа изура арыцхә шьақәыргылам, аха жәабранмза актәи аҟәшаан имҩаԥгахарц иазыԥхьагәаҭоуп.
Аԥсны Абанк алахәын Ниу-Иорк имҩаԥысуаз ахәбатәи жәларбжьаратәи анумизматикатә конференциа-цәыргақәҵа.
Аԥсуа ҭаацәарақәа рҟны ииуа ахԥатәи ахәыҷы изы аԥарашәара хацнаркуеит абиуџьетнҭыҵтәи агәыҳалалратә Фонд "Азҳара".
2017 шықәса алагамҭазы ареспубликаҟны аҭыԥ змаз ауаҩшьрақәа, урҭ ирыхҟьаз ашьоурақәа, анаркоманиеи акоррупциеи рызҵаарақәа ирылацәажәон адоуҳатә усзуҩцәеи ареспублика ауаажәларреи.
Москва, ажьырныҳәа 15 рзы "Щука" аԥсуа студиаҿы имҩаԥысит ахәылԥаз. Астудентцәа иқәдыргылеит Уильиам Шекспир, Николаи Гоголь, Антон Чехов, Карло Гольдони, Еврипид рырҿиамҭақәа ирылхыз аспектакльқәа.
Ааигәа Москва иҭыҵит Аԥсны Аҭҵаарадыррақәа ракадемиа апрезидент Зураб Џьапуа ишәҟәы "Аԥсуа Нарҭтә епос атекстологиа, асемантика, апоетика" зыхьӡу. Ари ашәҟәы ҭыҵит аҭыжьырҭа "Наука" мрагыларатәи алитературатә ҭыжьымҭаҿы. Ашәҟәы аҵаки уи аҭыжьра шыҟалази дырзааҭгылеит ҳкорреспондент Нонна Ҭхәазԥҳа дзыҿцәажәаз автор Зураб Џьапуа.
Аԥсны Жәлар Реизара аилатәара мҩаԥысит ахаша, ажьырныҳәа 18 рзы.